CELEX: 62008TN0465
Language: et
Date: 2008-10-15 00:00:00
Title: Kohtuasi T-465/08: 15. oktoobril 2008 esitatud hagi — Tšehhi Vabariik versus komisjon

20.12.2008   
            
            
               ET
            
            
               Euroopa Liidu Teataja
            
            
               C 327/39
            
         15. oktoobril 2008 esitatud hagi — Tšehhi Vabariik versus komisjon
   (Kohtuasi T-465/08)
   (2008/C 327/69)
   Kohtumenetluse keel: tšehhi
   Pooled
   
      Hageja: Tšehhi Vabariik (esindaja: M. Smolek)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada Euroopa Ühenduste Komisjoni 7. augusti 2008. aasta otsus BUG/C3 D(2008) 10.5-3956, millega tasaarveldatakse komisjoni nõuded Tšehhi Vabariigi vastu;
            
         
               —
            
            
               mõista komisjonilt Tšehhi Vabariigi kasuks välja 9 354,93 euro tasaarvelduse summa ja vastav viivitusintress;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   
               1.
            
            
               Tšehhi Vabariik palub Euroopa Ühenduse asutamislepingu artikli 230 alusel esitatud hagiga tühistada Euroopa Ühenduste 7. augusti 2008. aasta otsus BUG/C3 D(2008) 10.5-3956, millega tasaarveldatakse komisjoni nõuded Tšehhi Vabariigi vastu. Komisjon lähtus nimetatud otsuse tegemisel nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (1), muudetud, artikli 17 lõikest 1. Vaidlustatud otsusega tasaarveldas komisjon oma nõude Tšehhi Vabariigi vastu PHARE programmide T9016, CS9203 ja CZ9302 käibefondidest saadud rahaliste vahendite tagasimaksmiseks summas 9 354 130,93 eurot. Komisjoni nõue tasaarveldati Tšehhi Vabariigi nõudega vahemaksete saamiseks seoses struktuurifondidest rahastatud rakenduskavaga suuruses 10 814 474,41 eurot. Seega nõuab Tšehhi Vabariik, et tasaarvelduse summa tasutaks.
            
         
               2.
            
            
               Vaidlustatud otsus on õigusvastane, kuna kõnealust otsust tehes ületas komisjon oma pädevust, võttes vastu valele õiguslikule alusele tugineva otsuse.
            
         
               3.
            
            
               Isegi kui eeldada, et käesoleval juhul võib kohaldada määrust nr 1605/2002, on vaidlustatud otsus tühine, kuna see võeti vastu vastuolus nimetatud määruses sätestatud tasaarveldamise eeskirjadega, või konkreetsemalt vastuolus komisjoni 23. detsembri 2002. aasta määrusega (EÜ, Euratom) nr 2342/2002 (2), millega kehtestatakse nõukogu määruse (EÜ, Euratom) nr 1605/2002 rakenduseeskirjad ja tasaarvelduse kord.
            
         
               4.
            
            
               Lõpuks on vaidlustatud otsus tühine, kuna selles puuduvad põhjendused.
            
         
      (1)  EÜT L 248, 16.9.2002, ELT eriväljaanne 01/04, lk 74.
   
      (2)  Komisjoni 23. detsembri 2002. aasta määruse (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT L 357, lk 1).